cyanic-selkie/wikianc huggingface dataset:
ஜென்னா ஜேமிசன்
ஆரம்ப தொழில் வாழ்க்கை
உயர்நிலைப் பள்ளியில் படிக்கும் காலத்தில், தனது சகோதரர் (இவர் ஹெராயின் பழக்கத்திற்கு அடிமைப்பட்டிருந்தார்) மற்றும் சில சமயங்களில் தனது தந்தையுடன் சேர்ந்து கோகேயின், LSD, மற்றும் மீதம்பெடமைன் போன்ற போதை மருந்துகளை பயன்படுத்த துவங்கினார். தனது ஆண்நண்பருடன் செலவழித்த நான்காண்டு காலத்தில் இவரது போதைப் பழக்கம் இன்னும் மோசமானது. கடைசியில் சரியாக சாப்பிடுவதைக் கூட நிறுத்தி விட்ட இவர், மாடலாக இருக்க முடியாத அளவு மிக மெலிந்து போனார்; ஜேக் இவரை 1994 இல் விட்டு விலகினார். போதைப்பழக்கத்திலிருந்து விடுவிக்க கலிபோர்னியாவின், ரெடிங்கில் வசித்து வந்த அவரது தந்தையிடம் அவரை ஒரு சக்கர நாற்காலியில் வைத்து நண்பரொருவர் அனுப்பிய போது, அவருடைய எடை 76 பவுண்டுகள் தான் இருந்தது (35 கிலோவுக்கும் குறைவு) ; அவர் விமானத்தில் இருந்து இறங்கியபோது அவரது தந்தையால் அவரை அடையாளம் கண்டுபிடிக்க முடியவில்லை.
ஆபாசப் படத் தொழில் வாழ்க்கை
right|thumb|ஜனவரி 12, 2007, ஏவின் அடல்ட் என்டர்டெயின்மென்ட் எக்ஸ்போ 2007 இல்.
தன்னை ஏமாற்றிய தனது ஆண்நண்பர் ஜேக்கினை பழிவாங்குவதற்காகவே தான் ஆபாசப் படங்களில் நடிக்கத் துவங்கியதாக ஜேம்சன் கூறுகிறார். இவர் முதலில் ஒரு காமம் தூண்டும் திரைப்படத்தில் 1993 ஆம் ஆண்டு தோன்றினார், ஆன்ட்ரூ ப்ளேக்கின் இந்த அதிக வெளிப்படையற்ற மென்காம திரைப்படத்தில், தனது பெண்நண்பியான நிக்கி டைலர் உடன் இணைந்து நடித்தார், சுஸ் ராண்டலுக்கு மாடலிங் செய்கையில் அவருடன் இவருக்கு நட்பு ஏற்பட்டிருந்தது. இவரது முதல் ஆபாசத் திரைப்படக் காட்சிகள் ராண்டி வெஸ்ட் மூலம் படமாக்கப்பட்டது, இவை 1994 ஆம் ஆண்டின் அப் அன் கம்மர்ஸ் 10 மற்றும் அப் அன் கம்மர்ஸ் 11 இல் இடம்பெற்றன. உடனடியாக கவனிக்கப் பெற்ற இவர் தொடர்ந்து பல பிற ஆபாசப் படங்களில் தான் லாஸ் வேகாஸில் வசித்துக் கொண்டிருந்த சமயத்திலேயே நடித்தார்.
தனது ஆடை அவிழ்ப்பு மற்றும் திரைப்பட வாழ்க்கையை உயர்த்திக் கொள்ளும் வகையில் ஜூலை 28, 1994 இல் தனது முதல் செயற்கை மார்பக அறுவைச்சிகிச்சைகளை ஜேம்சன் செய்து கொண்டார். 2004க்குள்ளாக, அவர் இரண்டு இணை செயற்கை மார்பகங்கள் பொருத்தும் அறுவைச்சிகிச்சைகளும் ஒரு கன்னம் பொருத்தும் அறுவைச்சிகிச்சையும் எடுத்துக் கொண்டிருந்தார்.
ஜேம்சனின் முதல் ஆபாசப் படக் காட்சிகள் லெஸ்பியன் காட்சிகளாக இருந்தன (இது தான் நடிகைகள் இந்த தொழிலுக்குள் எளிதாக பரிச்சயமுற பொதுவான வழி). அவர் சொல்கிறார்: "பெண்ணுக்கு பெண் என்பது எளிதாகவும் இயல்பாகவும் இருந்தது. அதன்பின் அவர்கள் ஆண்-பெண் நடிப்பிற்கு ஏராளமான பணம் தருவதாகக் கூறினர்." அவரது இயற்கையான பாலுறவு இணை காட்சியானது அப் அன் கமர்ஸ் 11 (1994) இல் இடம்பெற்றது. தனது தொழில்வாழ்க்கையின் துவக்கத்தில், தான் ஒருபோதும் ஆசனவாய் செக்ஸ் அல்லது இருவருடன் உறவு கொள்ளும் காட்சிகளை திரையில் செய்யக் கூடாது என்று தனக்குத் தானே அவர் உறுதி கொண்டிருந்தார். இனக்கலவை செக்ஸ் காட்சிகளில் ஆண்களுடன் அவர் ஒருபோதும் நடித்ததில்லை (இந்த வகை 2000களில் மிகப் பெரும் பிரபலம் எட்டியிருந்தது என்ற போதிலும்). இது குறித்து பிப்ரவரி 8,2008 இல் தி ஹோவார்டு ஸ்டெர்ன் ஷோ வில் கேட்டபோது, அப்படி நடிப்பதை தான் எதிர்க்கவில்லை ஆனால் "அப்படி ஒரு சந்தர்ப்பம் வரவில்லை" என்றும், தான் தொழில்வாழ்க்கையை துவங்கிய சமயத்தில் ஆபாச திரையுலகில் வெகு சில கறுப்பின ஆண்கள் தான் பணிபுரிந்து கொண்டிருந்தனர் என்றும், அவர்களில் யாரும் தான் வேலை பார்த்த அதே நிறுவனத்திற்கென [பிரத்யேகமாக] வேலை பார்த்திருக்கவில்லை என்றும் அவர் தெரிவித்தார். பதிலாக, அவரது "சிக்னேச்சர் மூவ்" வாய்வழி செக்ஸ் குறித்ததாய் இருந்தது, எச்சிலை உராய்வு எண்ணெய் போல் பயன்படுத்தியது.
1994 ஆம் ஆண்டில், தனது தந்தை மற்றும் பாட்டியுடன் பல வாரங்கள் செலவழித்து தனது போதைப் பழக்கத்திலிருந்து மீண்ட பிறகு, ஜேம்சன் நிக்கி டைலருடன் வசிப்பதற்காக மீண்டும் லாஸ் ஏஞ்சல்ஸ் இடம்பெயர்ந்து விட்டார். மீண்டும் தனது மாடலிங் வாழ்க்கையைத் துவக்கினார், 1995 ஆம் ஆண்டில் ஆபாசப் படங்களில் நடிப்பதற்கு தனது தந்தையின் ஆசிகளையும் பெற்றார். அதற்குப் பிறகு அவர் நடித்த முதல் படம் சில்க் ஸ்டாக்கிங்ஸ். அதற்குப் பிறகு 1995 ஆம் ஆண்டில், அப்போது சிறியதொரு ஆபாசத் திரைப்பட தயாரிப்பு நிறுவனமாக விளங்கிய விக்டு பிக்சர்ஸ், அவருடன் ஒரு பிரத்யேக ஒப்பந்தத்தில் கையெழுத்திட்டது. விக்டு பிக்சர்ஸ் ஸ்தாபனரான ஸ்டீவ் ஓரென்ஸ்டீனிடம் தான் பின்வருமாறு கூறியதாக இவர் நினைவுகூருகிறார்: The most important thing to me right now is to become the biggest star the industry has ever seen.
இந்த ஒப்பந்தம் மூலம் அவரது முதல் ஆண்டின் எட்டு படங்கள் ஒவ்வொன்றின் மூலமும் ஜேம்சனுக்கு 6,000 அமெரிக்க டாலர் சம்பாத்தியம் கிட்டியது. பெரிய பட்ஜெட் தயாரிப்பில் அவரது முதல் படம் ப்ளூ மூவி (1995), இதில் ஒரு ஆபாசக் குழுவினரை விசாரிக்கும் ஒரு நிருபராக நடித்தார், இது பல ஏவிஎன் விருதுகளை வென்றது. 1996 ஆம் ஆண்டில், XRCO பெஸ்ட் நியூ ஸ்டார்லெட் விருது, AVN பெஸ்ட் நியூ ஸ்டார்லெட் விருது, மற்றும் ஃபேன்ஸ் ஆஃப் X-ரேடட் என்டர்டெயின்மென்ட் (FOXE) வீடியோ விக்ஸன் விருது ஆகிய இத்துறையின் மூன்று பெரிய அமைப்புகளின் உயர்ந்த விருதுகளை ஜேம்சன் வென்றார். அனைத்து மூன்று விருதுகளையும் வென்ற முதல் பொழுதுபோக்கு கலைஞர் இவர் தான். இதனைத் தொடர்ந்தும் ஏராளமான பிற விருதுகள் இவருக்குக் கிடைத்தன.
நவம்பர் 2005 முதல், பிளேபாய் டிவியின் ஜென்னா'ஸ் அமெரிக்கன் செக்ஸ் ஸ்டார் நிகழ்ச்சியை தொகுத்து வழங்குபவராகவும் இருக்கிறார், இதில் ஆபாச நடிப்பு நட்சத்திரங்களாக விரும்புவர்கள் ஜென்னாவின் நிறுவனமான கிளப்ஜென்னாவில் ஒப்பந்தமுறுவதற்காக உடலுறவு நடிப்பில் போட்டியிடுகிறார்கள். முதல் இரண்டு வருடங்களுக்கான ஒப்பந்தங்களுக்கு வெற்றி பெற்றவர்கள் ப்ரீ பென்னெட் மற்றும் ரோக்ஸி ஜெஸில்.
ஆகஸ்டு 2007 இல், தனது செயற்கை மார்பகங்களை அகற்றி, தன்னை D இல் இருந்து C கப்புக்கு ஜேம்சன் குறைத்துக் கொண்டார்; ஆபாசப் படங்களில் கேமரா முன் நடிப்பது தனக்கு முடிந்து விட்டதாகவும் அவர் தெரிவித்தார், ஆனாலும் வருடத்திற்கு $30 மில்லியன் விற்றுமுதல் திரட்டும் அவரது நிறுவனம் கிளப்ஜென்னாவை தான் தொடர்ந்து நடத்த இருப்பதாக அவர் கூறினார். ஜனவரி 2008 இல், தான் ஆபாசத் திரையுலகில் இருந்து ஓய்வுபெறுவதை ஜேம்சன் உறுதி செய்தார்.
சுயசரிதை
ஹவ் டூ மேக் லவ் லைக் எ பார்ன் ஸ்டார்: எ காஷனரி டேல் என்னும் ஜேம்சனின் சுயசரிதை ஆகஸ்டு 17, 2004 இல் வெளியிடப்பட்டது. தி நியூயார்க் டைம்ஸில் எழுதும் நீல் ஸ்ட்ராஸ் மற்றும் ரோலிங் ஸ்டோன் ஆகியோரும் இணைந்து எழுதிய இந்த சுயசரிதைப் புத்தகம், ஹார்பர்காலின்ஸின் ஒரு பிரிவான ரீகன்புக்ஸ் மூலம் வெளியிடப்பட்டது. உடனடியாக சிறந்தவிற்பனைப் புத்தகமாக ஆன இது, "தி நியூயார்க் டைம்ஸ்" சிறந்த விற்பனைப் பட்டியலில் ஆறு வாரங்கள் இருந்தது. 2004 "பிரதானவகை வயது வந்தோர்க்கான ஊடக விருப்ப" XRCO விருதினை செமோர் பட்டின் பேமிலி பிசினஸ் டிவி தொடருடன் இணைந்து இந்த சுயசரிதை பெற்றது. ஜெர்மன் மொழியில் இப்புத்தகம் போர்னோஸ்டார். டி ஆட்டோபையாகிராபி (Pornostar. Die Autobiographie) என்கிற பெயரில் நவம்பர் 2005 இல் வெளியானது, ஸ்பேனிஷ் மொழியில் கோமா ஹேசர் எல் அமோர் இகால் கு உனா எஸ்ட்ரெல்லா டெல் போர்னோ (Como Hacer El Amor Igual Que Una Estrella Del Porno) என்கிற பெயரில் 2006 ஜனவரியிலும் மொழிபெயர்க்கப்பட்டது.
உடலைக் காட்டி பிழைப்பதில் தனது பச்சை ஒட்டும் கலைஞனான ஆண் நண்பருடன் துவங்கியதிலிருந்தான அவரது ஆரம்ப கால தொழில் வாழ்க்கையை புத்தகம் அடக்கியிருக்கிறது, கேன்ஸில் போர்னோகிராபிக் ஹாட் டி'யோர் விருதை பெற்றது, அவரது இரண்டாம் திருமணத்தின் திருமணப் படங்கள் அனைத்தும் இடம்பெற்றுள்ளன. அவருக்கு நேர்ந்த இரண்டு கற்பழிப்புகள், போதை மருந்துக்கு அடிமையானது, மகிழ்ச்சியற்ற முதலாவது திருமணம், மற்றும் ஏராளமான ஆண்கள் மற்றும் பெண்களுடனான தொடர்பு என சேறுபடிந்த விவரங்களையும் கூட இது விட்டு விடவில்லை. கதை மாந்தர் விவரிப்பதாக செல்லும் நடை அந்தரங்க புகைப்படங்கள், குழந்தை பருவ டயரி குறிப்புகள், குடும்ப பேட்டிகள், திரைப்பட ஸ்கிரிப்டுகள் மற்றும் காமிக் பேனல்கள் மூலம் உடைபடுகிறது.
இந்த சுயசரிதை வெளியீட்டாளரான ஜூடித் ரீகன், புத்தக வெளியீட்டிற்கு முந்தைய நாளில் ஆகஸ்டு 16, 2004 இல் விஎச்1 இல் ஒளிபரப்பான ஜென்னா ஜேம்சனின் கான்பஷென்ஸ் என்னும் கூட்டுப் படைப்பு சிறப்பு செய்தித் தொகுப்பில் நிர்வாக தயாரிப்பாளராகவும் செயல்பட்டார். 2005 ஏப்ரலில், ரீகன்புக்ஸ் மற்றும் ஜேம்சன் ஒருவருக்கொருவர் எதிராக வழக்கு தொடுத்தனர். ஜேம்சனின் அன்றாட வாழ்க்கை குறித்து உத்தேசிக்கப்பட்டிருந்த ஒரு ரியாலிட்டி ஷோ நிகழ்ச்சி குறித்த பிரச்சினையால் இது நேர்ந்தது, இது குறித்து அப்போது அவருடைய கணவராக இருந்த ஜே கிர்டினா மற்றும் ஏ&ஈ நெட்வொர்க் இடையே விவாதிக்கப்பட்டிருந்தது. அவரது நினைவுகள் அடிப்படையிலான எந்த சிறப்பு நிகழ்ச்சி மற்றும் ரியலாட்டி தொடர், மற்றும் "இதனையொத்த எந்த திட்டப்பணிகள்" மூலம் ஈட்டப்படும் வருவாயிலும் ரீகன்புக்ஸ் பங்குபெற உரிமை கொண்டிருக்கிறது என்பதை சுட்டிக் காட்டிய ரீகன்புக்ஸ் நிறுவனம் ஏ&ஈ உடனான எந்த ஒப்பந்தமும் ஜேம்சனுடனான தங்களது ஒப்பந்தத்தை மீறுவதாகும் என்று வாதிட்டது. ரீகன்புக்ஸ் ஒப்பந்தத்திற்கு முன்பே ஏ&ஈ உடனான ஒப்பந்தம் முடிவானதாக ஜேம்சனின் வழக்கு வாதிட்டது. ரியாலிட்டி தொடரும் தயாராயிராத சூழ்நிலையில், வழக்கு விவாதம் தொடர்ந்து நடந்து கொண்டிருந்த சூழ்நிலையில், ஹார்பர்கொலின்ஸ் தொடர்பில்லாத ஒரு பிரச்சினை தொடர்பாக 2006, டிசம்பர் 15 இல் ஜூடித் ரீகனை வேலையிலிருந்து அகற்றி விட்டது.
ஜனவரி 2007 இல், இந்த சுயசரிதையை திரைப்படமாக தயாரிப்பதற்காக தயாரிப்பாளர்களுடன் ஜேம்சன் பேசிக் கொண்டிருப்பதாகவும், ஸ்கார்லெட் ஜோஹான்சன் ஜேம்சனாக நடிக்கவிருப்பதாகவும் தகவல்கள் வெளியாயின. மார்ச் 2007 இல், சமீபத்திய வஜினோபிளாஸ்டியால் விளைந்த பிரச்சினைகளினால், தயாரிப்பாளர்களுடனான சந்திப்புகளை ஜேம்சன் தவற விட்டதாக கூறப்பட்டதையடுத்து, இத்திரைப்பட உருவாக்கம் அபாயத்திற்குள்ளானது.
வணிகம்
ஜேம்சன் மற்றும் கிர்டினா இணைந்து கிளப்ஜென்னா என்னும் ஒரு இன்டர்னெட் ஆபாச உள்ளடக்க விற்பனை நிறுவனத்தை 2000 இல் உருவாக்கினர். படங்கள் மற்றும் வீடியோக்களுக்கும் கூடுதலான உள்ளடக்கத்தை வழங்கிய முதலாவது ஆபாச உள்ளடக்க தளங்களில் ஒன்றாக ClubJenna.com இருந்தது; பச்சையான டயரிகள், உறவு ஆலோசனைகள் மற்றும் கட்டண உறுப்பினர்களுக்கு பங்கு குறிப்புகளும் கூட இது வழங்கியது. இந்த தளம் மூன்றாவது வாரத்திலேயே லாபம் குவிக்கத் துவங்கியதாக தகவல்கள் கூறுகின்றன. முதலில் மற்ற ஆபாச நட்சத்திரங்களின் இணையதளங்களை நிர்வகிக்கவும், பின் 2001 இல், ஆபாசத் திரைப்படங்களை தயாரிக்கவுமாக, இந்த வணிகம் பின்னர் ஒரு மல்டிமீடியா ஆபாச உள்ளடக்க பொழுதுபோக்கு நிறுவனமாக விரிவு பெற்றது.
கிளப்ஜென்னா ஆரம்ப திரைப்படங்களில் ஜேம்சனே நடித்தார், அப்போது திரையில் பிற பெண்களுடன் உறவு கொள்வது அல்லது ஜஸ்டின் ஸ்டெர்லிங்காக தோன்றிய கிர்டினா உடன் உறவு கொள்வதுடன் வரம்புபடுத்திக் கொண்டார். விவிட் இணை தயாரிப்புடன் உருவான கிளப்ஜென்னாவின் முதல் திரைப்படமான பிரையனா லவ்ஸ் ஜென்னா (2001) $280,000 தயாரிப்பு செலவு வைத்தது, முதலாவது வருடத்தில் 1 மில்லியன் அமெரிக்க டாலர் தொகையை வசூல் செய்தது. அந்த ஆண்டில் அதிகமாக விற்பனையான அதிகமாக வாடகைக்கு எடுக்கப்பட்ட ஆபாசப் படம் அது தான், இரட்டை ஏவிஎன் விருதுகளையும் வென்றது. திரையில் இருபாலிணை உறவில் ஜேம்சன் பங்கேற்காதிருந்ததை குறிப்பிடும் வகையில் "ஜென்னா. இரண்டாண்டு காலத்தில் அவரது முதல் பாய்/கேர்ள் காட்சி" என அது விளம்பரப்படுத்தப்பட்டது. சராசரியான ஆபாசத் திரைப்படங்கள் எல்லாம் நன்றாக விற்பனையானால் 5,000 பிரதிகள் விற்றுக் கொண்டிருந்ததோடு ஒப்பிடும்போது, ஜேம்சனின் படங்கள் சராசரியாக 100,000 பிரதிகள் விற்பனை கண்டதாக கிர்டினா தெரிவித்தார். இன்னொரு பக்கத்தில், மற்ற ஆபாசப் படங்கள் எல்லாம் தயாரிப்புக்கு ஒரு நாள் மட்டுமே எடுக்கும் சமயத்தில், தங்களது படங்களைத் தயாரிக்க பன்னிரண்டு நாட்கள் வரை ஆவதாகவும் அவர் கூறியிருக்கிறார்.
ஷாட்னெரின் ரா நெர்வ் என்னும் நிகழ்ச்சியில் வில்லியம் ஷாட்னெருக்கு அளித்த 2009 ஜனவரி பேட்டியின் போது, பென்ட்ஹவுஸ் பத்திரிகையை தாம் ஏறக்குறைய வாங்கும் நிலைக்கு சென்றதாக ஜேம்சன் தெரிவித்தார், பாப் குகியோன் தனது வணிகத்தின் சாப்டர் 11 மறுசீரமைப்புக்கு விண்ணப்பித்தபோது (இது ஆகஸ்டு, 2003 இல் நிகழ்ந்தது) இச்சந்தர்ப்பம் வந்தது என்றும், ஆனால் திடீரென்று யாரோ வந்து அனைத்து பங்குகளையும் வாங்கி விட்டதால் அத்திட்டம் முறியடிக்கப்பட்டது என்றும் தெரிவித்தார். நியூயார்க் மேகசின்ஸ்  'இன்டெலிஜென்சர் கூறியது: "அவர் நிச்சயமாக அதனை கருதி வருகிறார் என்பது நிச்சயம்" என்றும் ஜனவரி 2004 இல் ஜேம்சன் அட்டையில் இடம்பெறப் போகிறார் என்றும் "ஒரு ஆபாச நட்சத்திரத்திற்கே கூட இது உண்மையில் மிரட்டலாக தோன்றும் படப்பிடிப்பு" என்றும் பென்ட்ஹவுஸில் இருந்த ஒரு ஆதாரம் தெரிவித்தது. '
ஜேம்சன் நடிக்கும் பாத்திரங்களில் இருந்து ஒதுங்கிய பின், 2004 ஆம் ஆண்டில், கிளப் ஜென்னா திரைப்படங்கள் ஜேம்சன் இல்லாமல் பிற நடிகைகளை நடிக்க வைக்கும் வகையில் விரிவு பெற்றது, கிறிஸ்டல் ஸ்டீல், ஜெசி கபெல்லி, மெக்கன்சி லீ, ஆஷ்டன் மூரே மற்றும் சோபியா ரோசி ஆகியோர் நடித்தனர். 2005 இல் ஜேம்சன் தி புரொவொகேடர் என்னும் படத்தை முதன்முதலில் இயக்கினார், இது 2006 செப்டம்பரில் ஜென்னாவின் புரொவொகேடர் என விளம்பரப்படுத்தப்பட்டு வெளியானது. "உலகின் மிகப் பெரிய வயது வந்தோருக்கான படத்தயாரிப்பு நிறுவனம்" என ஃபோர்ப்ஸ் பத்திரிகை ஒருமுறை அழைத்த விவிட் என்டர்டெயின்மென்ட் நிறுவனம் இந்த படங்களின் விநியோகத்தையும் விளம்பரத்தையும் செய்தது. கிளப்ஜென்னாவின் வசூல்களில் மூன்றில் ஒரு பங்கினை இவர்கள் உருவாக்கினர், லாபத்தில் பாதிக்கும் மேலாய் பெற்றனர்.
கிளப் ஜென்னா ஒரு குடும்ப வணிகமாக நடத்தப்பட்டது, கிர்டினாவின் சகோதரியான இரிஸ் விற்பனையுரிமை பொறுப்புக்கான துணைத் தலைவராய் இருந்தார். 2005 ஆம் ஆண்டில் $30 மில்லியன் வருவாய்க்கு கிளப் ஜென்னா மதிப்பிட்டிருந்தது, இதில் பாதிக்கும் மேல் லாபமே.
தன்னையே ஒரு வணிகப் பெயராக பயன்படுத்தியும் ஜேம்சன் சம்பாதித்தார். மே 2003 முதல், நியூயார்க் நகரின் டைம்ஸ் சதுக்கத்தில் இருக்கும் ஒரு உயரமான விளம்பரபலகையில் தன்னுடைய இணையதளம் மற்றும் திரைப்படங்களுக்கு விளம்பரமளிக்கும் வகையில் அவர் காட்சி தந்து கொண்டிருக்கிறார். அவரது முதல் விளம்பரத்தில் அவர் ஒரே ஒரு தாங் மட்டுமே அணிந்திருக்க "டைம்ஸ் சதுக்கத்தை அவர்கள் சுத்தப்படுத்திவிட்டார்கள் என்று யார் சொல்வது?" என்று வாசகம் இருந்தது. டாக்டர் ஜான்சன் உரிமம் பெற்ற, "உடலமைப்புரீதியாக சரியான" ஜென்னா ஜேம்சன் செயல்பாட்டு படத்துடனான செக்ஸ் பொம்மைகளின் ஒரு வரிசையே இருக்கிறது. தனது சொந்த உடலுறவு தூண்டல் வீடியோ கேமிலும் இவர் நடித்திருக்கிறார், வர்சுவல்லி ஜென்னா என்கிற இந்த விளையாட்டில், இலக்கு என்னவென்றால் இவரது 3டி மாதிரியை உச்சகட்டத்திற்கு கொண்டு வருவது தான். ஜேம்சனைப் போன்ற கிதார்களின் கிங் வி லிமிடெட் வரிசையை ஜேக்சன் கிதார்ஸ் நிறுவனம் உருவாக்கியது. கிளப்ஜென்னாவின் ஒயர்லெஸ் நிறுவனமான ஒய்-டெல், ஜென்னா ஜேம்சன் "முனகல் டோன்கள்" (தொலைபேசி ரிங்டோன்கள்), சாட் சேவைகள், மற்றும் விளையாட்டுகளை விற்பனை செய்கிறது, உலகெங்கிலும் உள்ள குறிப்பாக ஐரோப்பா மற்றும் தென் அமெரிக்காவில் உள்ள 20 சேவை நிறுவனங்களின் கூட்டுடன் இந்த சேவையை இது வழங்குகிறது. 2006 இல், நியூயார்க் நகரத்தை மையமாகக் கொண்டு இயங்கும் விக்டு கவ் என்டர்டெயின்மென்ட் நிறுவனம் ஜேம்சனின் பிராண்டை, பார் பொருட்கள், வாசனை திரவியங்கள், கைப்பைகள், லிங்கரிக்கள், மற்றும் காலணிகள் என விரிவுபடுத்தி, சாக்ஸ் ஃபிப்த் அவென்யூ மற்றும் கோலெட் பொடிக்ஸ் போன்ற உயர் வகை சில்லறை விற்பனையாளர்கள் மூலம் விற்பனை செய்தது. அவரது பிரதான விளம்பரவிற்பனை மற்றும் பிரதான ஊடக தோற்றமானது "அருவருக்கத்தக்க ஆபாசமுடையதாய்" இருப்பதாக மோராலிட்டி இன் மீடியா விமர்சனம் செய்திருக்கிறது.
கிளப் த்ரஸ்ட் என்ற பெயரில் ஜேம்சனின் ஓரினச் சேர்க்கை வகை ஆண் ரசிகர்களுக்காக ஒரு தகவல்பரிமாற்ற இணையத்தளத்தை கிளப் ஜென்னா ஆகஸ்டு 2005 இல் துவக்கியது, இதில் வீடியோக்கள், காலரிக்கள், செக்ஸ் ஆலோசனை, கிசுகிசு, மற்றும் பதிவிறக்க உள்ளடக்கம் ஆகியவை இருந்தன. கிளப் ஜென்னாவின் வெப்மாஸ்டர் தொடர்புகளுக்கான இயக்குநர் கூறும்போது, நேர்வகை உறவுக்கான தளத்தில் எப்போதும் ஓரினச் சேர்க்கையாளர்கள் ஏராளமாக வருகை புரிந்து வந்ததாக தெரிவித்தார். 2006 க்குள்ளாக, மற்ற வயது வந்தோருக்கான பொழுதுபோக்கு துறை நட்சத்திரங்களுக்கான 150 க்கும் அதிகமான அதிகாரப்பூர்வ தளங்களை கிளப் ஜென்னா நிர்வகித்தது.
ஆகஸ்டு 2005 இல், ஜேம்சன் உள்ளிட்ட வணிக முதலீட்டாளர்களின் குழு ஒன்று அரிசோனாவின் ஸ்காட்ஸ்டேலில் இருக்கும் ஒரு ஆடை அவிழ்ப்பு கிளப்பான பேப்ஸ் காபரேவை வாங்கினர், இது கிளப்ஜென்னாவை ஒரு நேரலை பொழுதுபோக்குக்கான முதல் களமாக ஆக்கும் நோக்கத்துடனானதாக இருந்தது. இந்த விற்பனையானது கவனத்தை ஈர்த்த வெகு விரைவிலேயே, ஸ்காட்ஸ்டேல் நகர கவுன்சில் வயதுவந்தோருக்கான பொழுதுபோக்கு ஸ்தலங்களில் நிர்வாணத்தை தடை செய்வதற்கும் நடன மங்கைகளை தொடுவதை தடுக்கும் வகையில் நான்கு-அடி பிரிப்பு ஒன்றை அவசியமாக்கவும் ஒரு புதிய அவசரச் சட்டத்தை முன்மொழிந்தது. இத்தகைய ஒரு பிரிப்பு நடனமங்கைக்கு வருவாய்க்கான முக்கிய ஆதாரமாக இருக்கும் மடியிலமர்ந்து நடனமிடுவதையும் தடுத்து விடும். இந்த அவசரச் சட்டத்திற்கு எதிராக கடுமையாக வாதிட்ட ஜேம்சன் இதற்கு எதிரான ஒரு மனுவை ஏற்பாடு செய்யவும் உதவினார். 2006 ஆம் ஆண்டு செப்டம்பர் 12 இல், இந்த அவசரச் சட்டம் குறித்து நடந்த கருத்துக் கணிப்பில், கட்டுப்பாட்டு விதிகளுக்கு எதிராக வாக்காளர்கள் வாக்களித்தனர், இதனையடுத்து கிளப் முன்போலவே செயல்படுவது தொடர்ந்தது.
2006 ஆம் ஆண்டு பிப்ரவரி 3 இல், மற்ற பல கிளப் ஜென்னா மற்றும் விவிட் பெண்களுடன் இணைந்து "விவிட் கிளப்ஜென்னா சூப்பர் பவுல் பார்ட்டி" ஒன்றுக்கு ஜேம்சன் ஏற்பாடு செய்தார், மிச்சிகன் மாநிலம் டெட்ராயிட்டின் ஸூ கிளப்பில் ஏற்பாடு செய்யப்பட்டிருந்த இந்த விருந்துக்கு $500 முதல் $1,000 வரை டிக்கெட் விலை நிர்ணயம் செய்யப்பட்டிருந்தது. இதில் லிங்கரி ஷோவும் ஒரு அம்சமாக இருந்தது, ஆனால் திட்டமிட்ட நிர்வாணமோ அல்லது செக்ஸ் நடவடிக்கைகளோ இல்லை. முதலில் அறிவிப்பு வந்தபோது, தேசிய கால்பந்து லீக் உடன் இந்த விருந்து விஷயத்தில் சர்ச்சை தோன்றியது, அதிகாரப்பூர்வ சூப்பர் பவுல் நிகழ்ச்சியாக இதற்கு லீக் ஒப்புதலளிக்கவில்லை. 2007 ஆம் ஆண்டில் லிங்கரி பவுல் ஆட்டத்தில் குவார்ட்டர்பேக் ஆக செயல்பட ஜேம்சன் ஒப்பந்தம் செய்யப்பட்டிருந்தார், ஆனால் அவரது காப்பீட்டு நிறுவனம் காயமுறும் கவலைகளை எழுப்பியதை அடுத்து அவர் ஓய்வுற்றுக் கொண்டார். அதற்குப் பதிலாய் வர்ணனையாளராய் அவர் செயல்பட்டார்.
2006 ஜூன் 22 இல், கிளப்ஜென்னா நிறுவனத்தை தாங்கள் வாங்கியிருப்பதாக பிளேபாய் என்டர்பிரைசஸ் இன்க் நிறுவனம் அறிவித்தது, அத்துடன் ஜேம்சன் மற்றும் கிர்டினா இருவருமே ஒப்பந்த நிர்வாகிகள் பொறுப்பில் தொடர்வதற்கு ஒப்பந்தம் செய்யப்பட்டிருப்பதாகவும் தெரிவித்தது. திரைப்பட தயாரிப்பை துரிதமாக அதிகப்படுத்த இருப்பதாக தெரிவித்த பிளேபாய் தலைமை நிர்வாக அதிகாரி கிறிஸ்டி ஹெஃப்னெர் முதலாம் ஆண்டில் சுமார் 30 படங்களை தயாரிக்க இருப்பதாகக் கூறினார், அத்துடன் டிவிடிக்களாக மட்டுமல்லாமல் தொலைக்காட்சி சானல்கள், வீடியோ-ஆன்-டிமாண்ட் சேவைகள் மற்றும் மொபைல் போன்கள் மூலமாகவும் என அவை விற்கப்படும் வழியையும் விரிவுபடுத்த இருப்பதாக தெரிவித்தார். நவம்பர் 1, 2006 இல் ஸ்பைஸ் நெட்வொர்க்கின் பார்வை-நேரத்திற்கேற்ற-கட்டண சானல்களில் ஒன்றின் பெயரை தி ஹாட் நெட்வொர்க் என்பதில் இருந்து கிளப்ஜென்னா என்பதற்கு பிளேபாய் பெயர்மாற்றியது.
ஏப்ரல் 2007 இல், டெரா பேட்ரிக்கும் அவரது தயாரிப்பு நிறுவனமான டெராவிஷனும் ஜேம்சன் மற்றும் பிளேபாய் என்டர்பிரைசஸ் நிறுவனத்திற்கு எதிராக ஒரு வழக்கு தொடுத்தனர், பேட்ரிக்கின் இணையதளமான clubtera.com மூலம் ஈட்டப்படும் வருவாய்க்கு முறையாக கணக்கு வைப்பதற்கும் ராயல்டிகள் செலுத்துவதற்கும் தவறி விட்டதாகக் கூறி இந்த வழக்கினை அவர்கள் தொடுத்திருந்தனர்.
வெகுஜன ஊடக தோற்றங்கள்
தனக்கு முந்தைய வேறெந்த ஆபாச நட்சத்திரத்தைக் காட்டிலும் ஆபாசப் படவுலகுக்கு வெளியிலும் ஒரு பிரபலத்தை சாதித்தவராக ஜேம்சன் திகழ்கிறார், ஆபாச உள்ளடக்கத்தை வெகுஜன சமூகத்தின் விழிப்புணர்வுக்கும் ஏற்புணர்வுக்கும் வெகு அருகில் வரை கூட அவர் கொண்டு வந்து விட்டார். அவர் கூறியிருக்கிறார்: "எனது மைய வேர்களைத் தான் நான் எப்போதும் தழுவியிருக்கிறேன், ஆனால் எல்லா வீடுகளிலும் அறிந்த பெயராக வேண்டும் என்பது எனக்கு ஒரு முக்கியமான விஷயமாக இருந்தது".
1995 ஆம் ஆண்டில், ஜேம்சன் தன்னுடைய புகைப்படங்களை ரேடியோ நிகழ்ச்சி வழங்குநரான ஹோவார்டு ஸ்டெர்னுக்கு அனுப்பினார். அவரது நிகழ்ச்சியில் ஒரு வழக்கமான விருந்தினராகி விட்ட இவர், 30க்கும் மேற்பட்ட தடவைகள் அந்நிகழ்ச்சியில் தோன்றியிருக்கிறார், அத்துடன் பாதி-சுயசரிதை வகைப்பட்ட ஸ்டெர்ன் இயக்கிய 1997 திரைப்படமான பிரைவேட் பார்ட்ஸ் படத்திலும் ஜேம்சன் "ரேடியோவின் முதலாவது முழு நிர்வாணப் பெண்" "மாண்டி"யின் பாத்திரத்தை ஏற்று நடித்தார். இந்த படத்தில் அவர் நடித்தது தான் ஆபாசத் திரைப்படங்களல்லாத சாதாரண படங்கள் மற்றும் தொலைக்காட்சி பாத்திரங்களை அவர் ஏற்று நடிக்கத் துவங்கியதன் தொடக்கமாக அமைந்தது. 1997 ஆம் ஆண்டில், எக்ஸ்ட்ரீம் சாம்பியன்சிப் ரெஸ்லிங் பிபிவி, ஹார்டுகோர் ஹெவன் '97 நிகழ்ச்சிக்கு டட்லி குடும்பத்தாரின் உதவியாளராக தோன்றினார்; இன்னொரு தடவையில் ECW லிவிங் டேஞ்சரஸ்லி நிகழ்ச்சியில் மார்ச் 1, 1998 இல் தோன்றினார்; அத்துடன் சில மாதங்கள் ECW இன் திரை நேர்காணல் செய்பவராகவும் இருந்தார். WWE நிகழ்ச்சியில் ஒளிபரப்புவதற்காக WWE இல் வரும் ஒரு பாத்திரமான வால் வெனிஸ் கொண்டு ஒரு காட்சியை 1998 இல் அவர் எடுத்தார். 1990களின் பிற்பகுதியில், சிறப்பு விருந்தினர் தொகுப்பாளராக E! கேபிள் நெட்வொர்க்கின் வெற்றி பெற்ற பயண/சாகச/விருந்து நிகழ்ச்சியான ஒயில்டு ஆன்! நிகழ்ச்சியில் பல எபிசோடுகளில் இவர் தொகுத்து வழங்கினார், இதில் பல்வேறு வெயில் பிரதேசப் பகுதிகளில் இவர் குறைந்த உடையுடன் காட்சி தந்தார்.
பேமிலி கை நிகழ்ச்சியில் "பிரையன் டஸ் ஹாலிவுட்" என்ற தலைப்பிலான ஜூலை 2001 எபிசோடில் ஜேம்சன் தனது அனிமேட் செய்யப்பட்ட நகலுக்கு குரல் கொடுத்தார். பிரையன் கிரிபின் இயக்கிய ஒரு ஆபாசப் படத்தில் நடித்த அவரது பாத்திரம் ஒரு விருதினை வென்றது, எபிசோடின் முடிவில் பீட்டர் கிரிபின் அவரை கடத்திச் செல்கிறார். 2002 இல், காமெடி சென்ட்ரல் தயாரித்த முதல் தொலைக்காட்சி திரைப்படமான பார்ன் 'அன்' சிக்கன் படத்தில், ஜேம்சன் மற்றும் ரோன் ஜெரெமி தங்களது பாத்திரத்திலேயே நடித்தனர், ஒரு ஆபாசப் பட பார்வையாளர் கிளப்பில் உரையாற்றுபவர்களின் பாத்திரத்தில். அத்துடன் 2002 ஆம் ஆண்டில், இரண்டு வீடியோ கேம்களிலும் தோன்றினார், அதில் மிகவும் குறிப்பிடத்தக்கது கேண்டி சக்ஸ் இன் கிராண்ட் தெஃப்ட் ஆட்டோ: வைஸ் சிட்டி யில் அவர் குரல் கொடுத்தது. அவரது பாத்திரம் ஒரு விபச்சாரியாகத் துவங்குகிறது, ஆனால் ஒரு ஆபாச நடிகையாக வெற்றிகரமாக முன்னேறி, ஆட்டத்தில் பல்வேறு பில்போர்டுகளிலும் இடம்பிடிக்கிறது. இவரது குரலுக்கு 2003 ஆம் ஆண்டின் ஜி-போரியா "சிறந்த நேரடி அதிரடி/குரல் நடிப்புக்கான விருது - பெண்" விருது கிட்டியது. அத்துடன் டோனி ஹாக்'ஸ் புரோ ஸ்கேட்டர் 4 என்கிற வீடியோ கேமில் ஒரு ரகசிய விளையாட்டு பாத்திரமான, "டெய்ஸி"க்கும் இவர் தோற்றம் மற்றும் குரல் இரண்டையும் வழங்கினார், இதில் தனது ஆடை மற்றும் ஸ்கேட்போர்டினைக் கொண்டு உணர்ச்சியை தூண்டும் வித்தைகள் செய்பவராக இவரது பாத்திரம் உள்ளது. 2003 இல், என்பிசி பிரைம் டைம் தொலைக்காட்சி நிகழ்ச்சியான மிஸ்டர் ஸ்டெர்லிங் கின் இரண்டு எபிசோடுகளில் ஒரு அரசியல் ஃபைனான்சியரின் பெண்நண்பியாக ஜேம்சன் தோன்றினார்.
2001 ஆம் ஆண்டில் எமினெம்மின் பாடலான "வித் அவுட் மீ"க்கான இசை வீடியோவிலும் ஜேம்சன் தோன்றினார். "சுற்றிச் செல்லும் இரண்டு டிரெய்லர் பார்க் பெண்களில்" ஒருவராக எமினெம் உடன் அவர் படுக்கையில் தோன்றுவதைக் காணலாம்.
அவரது சில பொதுஜனத் தோற்றங்கள் சர்ச்சைக்கு வித்திட்டிருக்கின்றது. 1999 அபெர்கிராம்பி & ஃபிட்ச் ஏ&amp;எப் குவார்ட்டர்லி இதழில் ஜேம்சனுடனான பேட்டி இடம் பெற்றிருந்ததானது, இந்த ஒட்டு இதழுக்கு எதிராக மிச்சிகன் அட்டர்னி ஜெனரல் ஜெனிபர் கிரனோம் மற்றும் இலினியாஸ் லெப்டினென்ட் கவர்னர் கோரின் உட் ஆகியோர் குரல் கொடுப்பதற்கு இதுவும் ஒரு பகுதி ஊக்கமளிப்பதானது. இந்த பிரச்சாரத்தில் பெற்றோரும் கிறிஸ்தவ பழமைவாத குழுக்களும் இணைந்து கொள்ள, அந்த இதழ் கடைகளில் இருந்து அகற்றப்பட்டதோடு இறுதியில் 2003 ஆம் ஆண்டில் ரத்து செய்யப்பட்டது.
நவம்பர் 2001 இல், ஆக்ஸ்போர்டு யூனியன் விவாத சமூகம் "ஆபாச நடிப்பு தீங்கானது என்று அவை நம்புகிறது" என்கிற முன்மொழிவுக்கு எதிராக வாதிட ஆக்ஸ்போர்டுக்கு வருமாறு ஜேம்சனுக்கு அழைப்பு விடுத்தது. அந்த சமயத்தில் இவர் தனது டயரியில் எழுதினார், "இது நான் வழக்கமாகச் செய்யும் வேலை போல் இருக்கப் போவதில்லை என உணர்கிறேன், ஆனால், இந்த வாய்ப்பை நான் நழுவ விட முடியாது...இது வாழ்க்கையில் ஒருமுறை மட்டும் வரும் விஷயத்தைப் போன்றது". இறுதியில் அந்த விவாதத்தில் ஜேம்சனின் பக்கம் தான் 204 க்கு 27 என்கிற விகிதத்தில் வெற்றி பெற்றது. thumb|left|ஸோம்பி ஸ்ட்ரிப்பர்ஸ் செட்டில் பென்னி டிரேக் மற்றும் ஜென்னா ஜேம்சன், மே 2007
2003 பிப்ரவரியில், தடகள ஷூக்களுக்கான விளம்பரங்களில் இடம் பெற இருக்கும் பல்வேறு ஆபாசப் பட நட்சத்திரங்களில் ஒருவராக ஜேம்சனையும் இடம்பெறச் செய்ய போனி இன்டர்னேஷனல் திட்டமிட்டது. ஆபாச நட்சத்திரங்கள் இளைஞர்களுக்கு முன்மாதிரியாக நிறுத்தப்படுவதற்கு பொருத்தமற்றவர்கள் என்று கூறி இதனை பாக்ஸ் நியூஸின் பில் ஓ'ரெய்லி, "ஸ்னீக்கர்கள் விற்க பாதி-வேசிகளைப் பயன்படுத்துவதா" என்று தலைப்பிட்ட ஒரு தலையங்கத்தில் கடுமையாக எதிர்த்தார். இதற்கு பதிலடியாக, ஓ'ரெய்லி மற்றும் பாக்ஸ் நியூஸைப் புறக்கணிக்க ஹார்வர்டு கிரிம்சன் முன்மொழிந்தது. ஜேம்சனே இந்த நிகழ்ச்சிக்கு ஒரு கிண்டலான மின்னஞ்சலை அனுப்பினார், அதில் அவர் எழுதினார்:
"ஒரு ஆபாசப் பட நட்சத்திரத்திற்கும் அழைப்பு விடுக்கும் பெண்ணுக்கும் இடையிலான வித்தியாசத்தை பில் புரிந்து வைத்திருக்கிறார் என்றே நான் நம்புகிறேன். இந்த விஷயத்தில் அவர் கொஞ்சம் ஆராய்ச்சி செய்திருக்கிறார் என்றே நான் கருதுகிறேன், ஏனென்றால் நான் நடித்ததை பதிவு செய்து முடித்தவுடன் சில வீடியோக்களை அனுப்புமாறு அவர் கோரியிருந்தார். அவற்றையெல்லாம் அவர் தொழில்முறையான காரணங்களுக்காகத் தான் கோரியிருந்தார் என்று நான் கருதிக் கொள்கிறேன்."
அவரது சுயசரிதை வெளியானதைத் தொடர்ந்த மாதங்களில், அவர் என்பிசி, சிஎன்பிசி, பாக்ஸ் நியூஸ், மற்றும் சிஎன்என் ஆகிய சானல்களால் நேர்காணல் செய்யப்பட்டார், அத்துடன் அந்த புத்தகம் தி நியூயார்க் டைம்ஸ், ராய்டர்ஸ் , மற்றும் பிற புகழ்பெற்ற இடங்களில் திறனாய்வுக்கு உட்பட்டது.
2002 ஆம் ஆண்டு துவங்கப்பட்ட சம்ஹெயின் என்கிற குறைந்த பட்ஜெட் திகில் படம் ஒன்றில் ஜிங்கர் லின் ஆலன் உள்ளிட்ட பிற ஆபாச நடிகைகளுடன் ஜேம்சனும் நடித்தார், இந்த படம் 2005 ஆம் ஆண்டு வரையில் வெளிவராமலேயே இருந்தது, அதன்பின் மறு-வெட்டு செய்யப்பட்டு ஈவில் ப்ரீட்: தி லெஜென்ட் ஆஃப் சம்ஹெயின் என்கிற படமாக வெளியானது, இதில் ஜேம்சன் தான் பிரதான நடிகையாக இடம்பெற்றிருந்தார். 2006 இன் பிற்பகுதியில் வெளிவரத் தாமதப்பட்ட ஸின்-ஜின் ஸ்மித் என்கிற ஒரு திகில் படத்திலும் சிறு பாத்திரம் ஒன்றை ஏற்றிருந்தார், அத்துடன் 2008 இல் வெளியான ஸாம்பி ஸ்ட்ரிப்பர்ஸ்  என்னும் நகைச்சுவைத் திகில் படத்திலும் ஒரு நட்சத்திர பாத்திரம் ஏற்றிருந்தார். "எந்த நேரமானாலும் சரி உண்மையாகவே செக்ஸியாக இருக்கும் பெண்களையும் அத்துடன் ஏராளமான நிறைய முக்கோணத் துண்டுகளையும் கலந்து கொடுத்தால், அது நிச்சயமாக வெற்றிபெறும்", என்று அவர் மெட்ரோமிக்ஸ்.காம் பேட்டியில் கூறினார்.
2006 பிப்ரவரியில், காமெடி சென்ட்ரல் ஜேம்சனை சாமுராய் லவ் காட் என்னும் மொபைல் போன்களுக்கான தனது முதல் அனிமேட்டட் தொடரில் ஒரு நட்சத்திர பாத்திரத்தில் "P-Whip" ஆக இடம்பெறச் செய்ய போவதற்கான திட்டங்களை அறிவித்தது. இந்த திட்டப்பணியுடன் இணைந்திருக்கும் மிகப்பெரிய பெயராக மீடியாவீக் இவரை அழைத்தது. ஏப்ரல் 2006 இல், ஆடிடாஸ் நிறுவனத்தின் வீடியோ போட்கேஸ்ட் விளம்பரத்தில் இவர் தான் நாயகி, அதில் ஆடிகலர் (Adicolor) ஷூக்களை விளம்பரப்படுத்தும் வகையில் வேக் எ மோல் என்னும் உணர்ச்சியைத் தூண்டும் ஒரு விளையாட்டை விளையாடுவதாய் நடித்திருந்தார். ஜூலை 2006 இல், மேடம் துஷாட்ஸில் [Madame Tussauds] (லாஸ் வேகாஸ் மியூசியம்) ஒரு மெழுகு மாதிரியைக் கொண்டிருக்கும் முதல் ஆபாசப் பட நடிகை என்னும் பெருமையை ஜென்னா ஜேம்சன் பெற்றார்.
பொதுஈடுபாடு
அரசியல்ரீதியான ஈடுபாடுக்கென அறியப்பட்டவரில்லை என்றாலும், சிக்கன் தயாரிப்பின் ரகசிய வீடியோக்களைப் பார்த்த பிறகு, பீபிள் ஃபார் தி எதிக்கல் ட்ரீட்மென்ட் ஆஃப் அனிமல்ஸ் என்கிற அமைப்பிற்காக கோழிகளை KFC கையாளும் விதத்திற்கு எதிராக அது செய்த ஒரு பிரச்சாரத்தின் ஒரு பகுதியாக, ஒரு சிறு வீடியோவில் நடிக்க அவர் ஒப்புக் கொண்டார். அரசியல்ரீதியாக தாராளவாத கொள்கையின் பக்கம் நிற்கும் ஜேம்சன் 2008 ஜனாதிபதி தேர்தலில் நியூயார்க் செனட்டரான (இப்போது வெளியுறவு அமைச்சர்) ஹிலாரி கிளின்டனை ஆதரித்தார்.
தனிப்பட்ட வாழ்க்கை
upright|thumb|XBIZ விருது விழாவில் முன்னாள் கணவர் ஜே கிர்டினா உடன், நவம்பர் 2005 தான் ஒரு பைசெக்சுவல் என்பதாக கூறியிருக்கும் ஜேம்சன், தனது வாழ்க்கையில் 100 பெண்கள் மற்றும் 30 ஆண்களுடன் தான் படுக்கையைப் பகிர்ந்து கொண்டிருப்பதாகத் தெரிவித்திருக்கிறார், அதே சமயத்தில் தான் முழுக்க "இருபால் உறவு" பாலினத்தவரே என்றும் கூறியிருக்கிறார். தனது வாழ்க்கையில் தனக்கு மிகச் சிறந்த உறவு அமைந்தது ஆபாச நடிகையான நிக்கி டைலருடனான தனது லெஸ்பியன் உறவு மூலம் தான் என்று கூறியிருக்கும் இவர், இதனை தனது சுயசரிதையில் ஆவணப்படுத்தியிருக்கிறார். இவரது ஆபாச உலக வாழ்க்கையின் துவக்கத்திலும் மீண்டும் இவரது இரண்டாம் திருமணத்திற்கு முன்பாகவும் அவர்கள் இருவரும் இணைந்து வாழ்ந்தனர். இவரது சுயசரிதையில் விவாதிக்கப்படும் பிரபலமான ஆண் நண்பர்களில் மரிலின் மேன்சன் மற்றும் டோமி லீ ஆகியோர் அடக்கம்.
டிசம்பர் 20, 1996இல் ஆபாச உலக நட்சத்திரமும் விக்டு பிக்சர்ஸ் இயக்குநருமான பிராட் ஆர்ம்ஸ்ட்ராங்கை (உண்மையான பெயர் ரோட்னி ஹாப்கின்ஸ்) ஜேம்சன் திருமணம் செய்தார். இந்த திருமணம் வெறும் 10 வாரங்கள் மட்டுமே நீடித்தது. அவர்கள் அதிகாரப்பூர்வமற்ற முறையில் மார்ச் 1997 சமயத்திலேயே பிரிந்து விட்டனர் என்றாலும், அவர்கள் இருவரது பங்களிப்பும் அவசியமாய் இருந்த விக்டு பிக்சர்ஸ் திட்டப்பணிகளில் ஒப்பந்தப்படி இவர் பங்கெடுக்க கடமைப்பாடு கொண்டிருந்தார். ஜோர்ஜ் அராயா மோன்டாயா உடனான அவரது முறையற்ற தொடர்பை (கோஸ்டா ரிகா பயணம் ஒன்றின் போது இவரை சந்தித்திருந்தார்) பிராட் கண்டறிந்த பிறகு, அவர்கள் மார்ச், 2001 இல் சட்டப்பூர்வமாக பிரிந்து விவாகரத்து பெற்றனர்.
1998 கோடையில், வசதிபடைத்த கால்நடைப் பண்ணை குடும்ப வாரிசும், தனது கல்லூரிப் படிப்பை முடித்ததும் ஆபாசத் திரைப்படத் தயாரிப்பு துறையில் இறங்கியவருமான, முன்னாள் ஆபாசத் திரைப்பட ஸ்டுடியோ அதிபரான ஜே கிர்டினாவை (இயற்பெயர் ஜான் ஜி.கிர்டினா) ஜேம்சன் சந்தித்தார். 1998 முதல், ஜேம்சனின் திரைக்கான ஆண் துணையாக இவர் தான் இருக்கிறார், ஜஸ்டின் ஸ்டெர்லிங் என்பது இவரது நடிப்புலகப் பெயர். டிசம்பர் 2000 இல் இவர்களுக்கு நிச்சயமானது - ஆர்ம்ஸ்ட்ராங்/ஹாப்கின்ஸ் உடனான விவாகரத்துக்கு வெகு நாள் முன்பே - ஜூன் 22, 2003 இல் இவர்கள் திருமணம் செய்து கொண்டனர். அம்மா ஆவதற்காக ஆபாச நடிப்புலகில் இருந்தே நிரந்தரமாக ஓய்வுற ஜேம்சன் திட்டமிட்டதையடுத்து, 2004 ஆண்டின் மத்தியிலிருந்து இருவரும் குழந்தை பெற முயற்சிகள் எடுத்துக் கொண்டனர், ஆனால் அது வெற்றியளிக்கவில்லை. அரிசோனாவின் ஸ்காட்ஸ்டேலில் 2002 ஆம் ஆண்டில் $2 மில்லியன் தொகைக்கு வாங்கிய ஒரு 6700 sqft ஸ்பேனிஷ் பாணி வீட்டில் இந்த தம்பதிகள் வசித்தனர்.
நவம்பர் 2004 இல், ஜேம்சனுக்கு தோல் புற்றுநோய் இருப்பது கண்டுபிடிக்கப்பட்டது. அறுவைச்சிகிச்சையில் இது வெற்றிகரமாக அகற்றப்பட்டது என்றாலும், புற்றுநோயைக் கண்டறிந்த சற்று காலத்திற்கெல்லாம் அவருக்கு கருச்சிதைவு உண்டானது. அதன்பின் அவரால் மீண்டும் கர்ப்பம் தரிக்க முடியவில்லை, இன் விட்ரோ ஃபெர்டிலைசேசன் முறை மூலம் கூட. இன் விட்ரோ முறை "தனக்கு நல்ல விஷயமாக அமையவில்லை" என்று தெரிவித்த ஜேம்சன், எடை கூடி விட்டதோடு கர்ப்பம் தரிக்கவும் முடியவில்லை. புற்றுநோயின் அழுத்தங்களும் கர்ப்பம் தரிக்க முடியாததும் தான் தனது திருமண முறிவுக்கு இட்டுச் சென்றதாக ஜேம்சன் தெரிவித்தார்.
இவரும் கிர்டினாவும் பிரிந்து விட்டனர் என்பதையும் ஜேம்சன் இசைக் கலைஞரான டேவ் நவரோவை டேட் செய்து கொண்டிருக்கிறார் என்பதையும் ஆகஸ்டு 2006 இல் ஸ்டார் பத்திரிகை மற்றும் TMZ.com ஜேம்சனின் மக்கள் தொடர்பு நிர்வாகி மூலம் உறுதி செய்து கொண்டனர்.
2006 இல், கலவை தற்காப்பு கலை கலைஞரும் முன்னாள் UFC சாம்பியனுமான டிடோ ஓர்டிஸை இவர் டேட் செய்யத் துவங்கினார், அவரை இவர் மைஸ்பேஸ் தளத்தில் சந்தித்திருந்தார். நவம்பர் 12, 2006 இல் அமெரிக்க மரைன் படையின் பிறந்த தின விருந்து நிகழ்ச்சி ஒன்று சான் டியகோவில் மரைன் கார்ப்ஸ் ஏர் ஸ்டேஷன் மிராமரில் நடந்தது, இதற்கு சிறப்பு விருந்தினராக ஓர்டிஸ் அழைக்கப்பட்டிருந்தார், ஆனால் ஜேம்சனை அவர் விருந்தினராக அழைத்து வருவதற்கு படையினர் மறுத்து விட்டதையடுத்து ஓர்டிஸ் தான் கலந்து கொள்வதையும் ரத்து செய்து விட்டார். நவம்பர் 30, 2006 இல் தி ஹோவார்டு ஸ்டெர்ன் ஷோ நிகழ்ச்சியில் அளித்த பேட்டியில், தான் ஜேம்சனைக் காதலிப்பதாகவும், அவர் இப்போது ஆபாசத் திரைப்படத்தில் நடிப்பதில்லை எனவும், அவர்கள் இருவரும் ஒருவனுக்கு ஒருத்தி உறவுமுறையில் பங்கு கொண்டிருப்பதாகவும் ஓர்டிஸ் தெரிவித்தார். டிசம்பர் 12, 2006 இல் ஜேம்சன் கிர்டினாவிடம் இருந்து விவாகரத்து பெற விண்ணப்பித்தார்.
2008 ஏவிஎன் வயதுவந்தோருக்கான திரைப்பட விருதுகள் விழாவில் விருது ஒன்றை வழங்கி விட்டுப் பேசும்போது ஓர்டிஸை அறிமுகப்படுத்திய இவர் அவர்களின் உறவு குறித்தும் பேசினார். தி செலிப்ரட்டி அப்ரண்டிஸ் நிகழ்ச்சியின் இரண்டு எபிசோடுகளில், அந்த எபிசோடுகளில் ஓர்டிஸுக்கு ஒதுக்கப்பட்டிருந்த பணிகளில் உதவும் பொருட்டு அவற்றில் கொஞ்ச நேரம் இவர் தோன்றவும் செய்தார்.
மார்ச் 2007 இல் ஏவிஎன் விருதுகள் விழாவில், விவாகரத்து விவாகரங்களில் தான் தோற்றமளிப்பதை ஜேம்சன் குறைகூறினார்.
தானும் ஓர்டிஸும் ஏப்ரல் 2009 இல் இரட்டைக் குழந்தைகளை எதிர்பார்த்திருப்பதாக ஆகஸ்டு 2008 இல் ஜேம்சன் அறிவித்தார்.
மார்ச் 16, 2009 அன்று ஜேம்சன் ஜெஸி ஜேம்சன் ஓர்டிஸ் மற்றும் ஜர்னி ஜெட்டி ஓர்டிஸ் ஆகிய இரட்டைப் பையன்களைப் பெற்றெடுத்தார். ஜெஸி 4 lbs எடையும் ஜர்னி 4 lbs 11 oz எடையும் இருந்தனர்.
புற இணைப்புகள்
பகுப்பு:அமெரிக்கத் தொழிலதிபர்கள் பகுப்பு:அமெரிக்கத் திரைப்பட நடிகர்கள் பகுப்பு:வாழும் நபர்கள் பகுப்பு:1974 பிறப்புகள் பகுப்பு:பாலுணர்வுக் கிளர்ச்சியத் திரைப்பட நடிகைகள் பகுப்பு:அமெரிக்கப் பெண் எழுத்தாளர்கள் பகுப்பு:21 ஆம் நூற்றாண்டு ஐக்கிய அமெரிக்க நடிகைகள் பகுப்பு:கூகுள் தமிழாக்கம்-ஆங்கிலத் திரைப்படம்
ஏ.வி.எம். கால்வாய்
அனந்த விக்டோரியா மார்த்தாண்டவர்மன் கால்வாய் என்பதைச் சுருக்கமாக '''ஏ.வி.எம். கால்வாய்' (A.V.M Canal'') என்று கூறுகின்றனர். இந்த கால்வாயின் முக்கிய நோக்கம், திருவிதாங்கூர் நாட்டின் தலைநகரான திருவனந்தபுரத்தையும், நாட்டின் தென்கோடி எல்லையான கன்னியாகுமரியையும் நீர்வழித் தொடர்புக்காக இணைப்பது ஆகும்.
வரலாறு
இது உத்தரம் திருநாள் மார்த்தாண்ட வர்மர் (1846-1860) என்பவரால் தொடங்கப்பட்டது. மன்னர் 1860 ல் இறக்கவே, அவரது வாரிசு மன்னரான ஆயிலியம் திருநாள் ராமவர்மன் (1860-1880) இப்பணியைத் தொடர்ந்தார். இதன் முதல் கட்டமாக பூவாறில் இருந்து தேங்காய்ப்பட்டணம், தாமிரபரணி நீர்தேக்கம் வரை சுமார் 10 கல் தூரம் வெட்டப்பட்டு 1864 பெப்ரவரி மாதம் போக்குவரத்துக்காக திறந்து விடப்பட்டது. அதனைத் தொடர்ந்து கால்வாய் குளச்சல் அருகில் உள்ள மண்டைக்காடு பொன்னம்மை நாடாத்தி கோயில் வளாகம் வரை வெட்டப்பட்டது.
1867 ல் இத் திட்டம் பல காரணங்களால் நிறுத்தி வைக்கப்பட்டது. அன்று திவானாக இருந்த சர். மாதவராவ் கீழ்கண்டவாறு குறிப்பிடுகிறார்:
"It is to be regretted that the necessity arose for suspending the extension of the southern canal towards the capital after clearing the line and making some progress in blasting and excavation. the Wurkullay (வர்கலை) junction canal was certainly entitled to prior attention, but it would have been more satisfactory it provision could have been made for simultaneously carrying on both the works. But it seems that it could not been made at the time. It is to be hoped however, that the Chief Engineer will be in a positon to resume erelong the work suspended."
வர்கலை காலவாய் பணி தொடங்கிவிட்டதால் எ.வி.எம். காலவாய் பணியை அரசு நிறுத்திவிட்டது. கன்னியாகுமரி முதல் திருவனந்தபுரம் வரையிலும், அங்கிருந்து கொல்லம் வரையிலும், அங்கிருந்து கொச்சி வரையிலும் நீர்வழிப் போக்குவரத்திற்காக தொடங்கப்பட்ட இக் கால்வாய் பணப் பற்றாக்குறை காரணமாக தடைப்பட்டது. இரண்டாவது ஐந்து ஆண்டுத் திட்டத்திலும் இத்திட்டத்தை மீண்டும் செயல்படுத்துவது குறித்து குறிப்பிடப்பட்டுள்ளது.
மக்கள் கோரிக்கைகள்
போன்ற கோரிக்கைகளை முன்னிறுத்தி கன்னியாகுமரி மாவட்ட மக்கள் மற்றும் அரசியல் வாதிகள் போராடி வருகின்றனர்.
மேற்கூறிய கோரிக்கைகள் ஒருபுறம் இருக்க மற்றுமொரு சாரார் தங்களின் முறைப்படி பட்டா நிலமாக்கப் பட்ட நிலம் மற்றும் வீடு ஆகியவைகள் பாதிக்கப் படும் பட்சத்தில் இத்திட்டத்திற்கு எதிர்ப்பு தெரிவித்து நீதிமன்றத்தில் வழக்கு பதிவு செய்வதுடன் தங்களுக்கு மாற்று நிலம், வீடு மற்றும் நஷ்ட ஈடு தர அரசு தரப்பில் கோரிக்கையும் விடுத்துள்ளனர்.
வெளி இணைப்புகள்
பகுப்பு:இந்தியாவில் வேளாண்மை பகுப்பு:தமிழ்நாடு அரசுத் திட்டங்கள் பகுப்பு:திருவிதாங்கூர்_நாடு
மூவேந்தர் முன்னேற்றக் கழகம்
மூவேந்தர் முன்னேற்றக் கழகம் (மூமுக, Moovendar Munnetra Kazhagam) முக்குலத்தோர் என்று அழைக்கப்படும் சாதியினரின் மேம்பாட்டிற்காகத் தொடங்கப்பட்ட ஒரு தமிழக அரசியல் கட்சி ஆகும். இது முக்குலத்தினர் எனப்படும் கள்ளர், மறவர், அகமுடையர் என்கிற மூன்று சாதியினரின் கூட்டுச் சங்கமாக முக்குலத்தோர் சங்கம் எனும் பெயரில் முதலில் தொடங்கப்பட்டு, பின்னர் அரசியல் கட்சியாக மாற்றப்பட்டது. இதன் நிறுவனர் பிரேம்குமார் வாண்டையார். இவரது மறைவுக்குப் பின் தற்போதைய தலைவராக ஜி. எம். ஸ்ரீதர் வாண்டையார் என்பவர் இருந்து வருகிறார்.
2011 சட்டமன்றத் தேர்தலில் திமுக தலைமையிலான கூட்டணியில் சிதம்பரம் தொகுதியில் போட்டியிட்டு தோல்வியடைந்தது. 2016 சட்டமன்றத் தேர்தலில் திமுக தலைமையிலான கூட்டணிக்கு ஆதரவு அளித்தது.
சான்றுகள்
பகுப்பு:தமிழக அரசியல் கட்சிகள்
ரோக்சுபுரி நகரியம், நியூ செர்சி
ரோக்சுபுரி நகரியம் ( Roxbury Township ) என்பது ஐக்கிய அமெரிக்க நாடுகளில் அமைந்துள்ள நியூ ஜேர்சி மாநிலத்தின் மோரிசு கவுன்டியில் அமைந்துள்ள ஒரு நகரியம் ஆகும்.
பரப்பளவு
2010இன் மதிப்பீட்டின் அடிப்படையில் இது 21.89 சதுர கிலோ மீற்றர் பரப்பளவைக் கொண்டுள்ளது. இதில் 20.83 சதுர கிலோ மீற்றர் நிலத்தினால் சூழப்பட்டுள்ளது. மிகுதியாக இருக்கும் 1.06 சதுர கிலோ மீற்றர் பிரதேசம் நீரினால் சூழப்பட்டுள்ளது.
மக்கள் தொகை
2010 ஆம் ஆண்டில் இடம்பெற்ற ஐக்கிய அமெரிக்க நாடுகளின் மக்கள் தொகைக் கணக்கெடுப்பின் அடிப்படையில், இந்நகரத்தின் மக்கள் தொகை 23,324 ஆகும். ரோக்சுபுரி நகரியம் பிரதேசத்தின் மக்கள் தொகை அடர்த்தி ஒரு கிலோ மீற்றருக்கு 1,119.9 குடிமக்கள் ஆகும்.
மேற்கோள்கள்
பகுப்பு:மோரிசு மாவட்ட நகரங்கள்
மணலூர்பேட்டை காசிவிஸ்வநாதர் கோயில்
மணலூர்பேட்டை காசிவிஸ்வநாதர் கோயில் தமிழ்நாட்டில் கள்ளக்குறிச்சி மாவட்டம், மணலூர்பேட்டை என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் காசிவிஸ்வநாதர், விசாலாட்சி சன்னதிகள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:கள்ளக்குறிச்சி மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
பண்ணைக்காடு
அமைவிடம்
மேற்கு தொடர்ச்சி மலையின், பழனி மலையின் கீழ்ப்பகுதியில் கடல் மட்டத்திலிருந்து சுமார் 4500 அடி உயரத்தில் கொடைக்கானலிலிருந்து 20 கி.மீ. தூரத்தில் அமைந்துள்ளது. 2011-ஆம் ஆண்டு மக்கள்தொகை கணக்கெடுப்பின் படி, 8,731 மக்கள்தொகை கொண்ட இப்பேரூராட்சி, 32 சகிமீ பரப்பும், 15 வார்டுகளும் கொண்டது. பண்ணைக்காடு பேரூராட்சி பழனி (சட்டமன்றத் தொகுதி)க்கும், திண்டுக்கல் மக்களவைத் தொகுதிக்கும் உட்பட்டது.
மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி  இப்பேரூராட்சி  2,493     வீடுகளும், 8,731  மக்கள்தொகையும் கொண்டது. மேலும் இப்பேரூராட்சியின் எழுத்தறிவு 83.2% மற்றும்  பாலின விகிதம் 1,000 ஆண்களுக்கு, 1,018 பெண்கள் வீதம் உள்ளனர். குழந்தைகள் பாலின விகிதம் 1000 ஆண் குழந்தைகளுக்கு, 1,063  பெண் குழந்தைகள் வீதம் உள்ளனர். பட்டியல் சாதியினரும் பட்டியல் பழங்குடியினரும் முறையே 1,182 மற்றும் 607 ஆகவுள்ளனர்.
முக்கிய பயிர்கள்
இந்த மலைக் கிராமத்தில் காபி, வாழை, பலா, மிளகு, ஆகிய பணப்பயிர்கள் அதிக அளவிலும், பூண்டு, முள்ளங்கி, கேரட், பீட்ரூட், உருளைக்கிழங்கு, ஆரஞ்சு பழங்கள் அதிகமாக விளைகின்றன.
வெளி இணைப்பு
பகுப்பு:திண்டுக்கல் மாவட்டத்தில் உள்ள பேரூராட்சிகள்
யுன்னான்
யுன்னான் (எளிய சீனமொழி 云南, மரபார்ந்த சீனமொழி 雲南 ஆங்கிலம் Yunnan) என்பது சீனாவின் மாகாணங்களில் ஒன்று. இது சீனாவின் தென்மேற்கில் அமைந்துள்ளது. இம்மாகாணத்தின் தலைநகர் குன்மிங். கிமு இரண்டாம் நூற்றாண்டின் இறுதியில் இது ஹன் அரச வம்சத்தின் ஆட்சிக்கு உட்பட்டிருந்தது.
எல்லை
சீனாவின் மாகாணங்களில் திபெத்து, சிச்சுவான், குயீசூ, குவாங்சீ ஆகியவற்றுடனும் மியான்மர், லாவோஸ், வியட்னாம் உள்ளிட்ட நாடுகளுடனும் எல்லையைக் கொண்டுள்ளது.
ஆளுமைப் பிரிவு
எட்டு நகரப்பகுதிகள் எட்டு தன்னாட்சிப்பகுதிகள் என இது பதினாறு பிரிவுகளைக் கொண்டது. தாலி நகரம் முக்கிய இடம் பெறுகிறது.
இயற்கை வளங்கள்
இது இயற்கை வளங்களும், தாதுக்களும் நிரம்பிய பகுதி. இங்கு காப்பி தயாரிப்பு முக்கிய இடம் பெறுகிறது. அரிசி, சோளம், உருளைக் கிழங்கு உள்ளிட்டவையும் விளைவிக்கப்படுகின்றன.
இம்மாகாணத்தின் வடமேற்கில் உயர்ந்த மலைகளும் தென்கிழக்கில் தாழ்ந்த நிலப்பகுதியும் உள்ளன. இங்குள்ள இயற்கைச் சூழலால் கவரப்பட்டுப் பலர் வருகின்றனர். சுற்றுலாத் துறையும் வருவாயில் முக்கியப் பங்கு வகிக்கின்றது. யுனெசுகோவின் பாரம்பரியக் களங்களும், தேசியப் பூங்காக்களும் இங்கு உள்ளன.
போக்குவரத்து
இங்கு ரயில் போக்குவரத்து வசதி உண்டு. பிற நாடுகளை இணைக்கும் சாலைப் போக்குவரத்தும் உள்ளது.
பகுப்பு:சீனாவின் மாகாணங்கள்
ஹீரோஸ் (தொலைக்காட்சித் தொடர்)
ஹீரோஸ் (Heroes) என வழங்கப்படுவது டிம் க்ரிங் என்பவர் உருவாக்கிய அமெரிக்கத் அமெரிக்க வண்ணப்படத்தொடர் புத்தகங்களைப் போன்ற, சிறிய கதை வடிவங்களுடன் கூடிய பன்மை-தொடர் கதைகளை, மேலும் பெரிய கதை வடிவங்களில் உள்ளடக்கிய வகையில், கலைநயம் மற்றும் கதைகள் சொல்லும் பாணியை ஈடாக பின்பற்றி, சித்தரிக்கும் தொடராகும். இத்தொடரை யுனிவர்சல் மீடியா ஸ்டுடியோஸ் மற்றும் டெயில்விண்ட் புரொடக்சன்ஸ் இணைந்து தயாரித்துள்ளனர், மேலும் அதன் படப்பிடிப்பு முதன்மையாக கலிபோர்னியாவில் உள்ள லாஸ் ஏஞ்சலஸ் நகரத்தில், தொடர்ந்து பதிவு செய்ததாகும்.
இது வரை மூன்று சீசன்களுக்கான தொடர் ஒளிப்பதிவு முடிவடைந்து விட்ட நிலையில், நான்காவது சீசனின் முதல் தொடர்காட்சி செப்டம்பர் 21, 2009 அன்று நடந்தேறியது. திறனாய்வாளர்கள் இத்தொடரை மிகவும் பாராட்டியுள்ளனர். இத்தொடரின் முதல் சீசன் 23 தொடர்நிகழ்வுகளுடன் ஒளிபரப்பானது, மேலும் அமெரிக்காவில் இத்தொடரை சராசரியாக 14.3 மில்லியன் பார்வையாளர்கள் கண்டு களித்தனர், அதன் காரணமாக கடந்த ஐந்து வருடங்களில் ஒளிபரப்பான என்பிசி நாடகத்தொடர்களின் முதல் காட்சிக்கு மிகவும் அதிகமான மதிப்பீடுகளை பெற்ற ஒரே தொடர் இதுவே ஆகும். ஹீரோஸ் தொடரின் இரண்டாவது சீசன் தொடர்நிகழ்வுகளை அமெரிக்காவில் சராசரியாக 13.1 மில்லியன் பார்வையாளர்கள் கண்டுகளித்தனர், மேலும் 2007–2008 சீசனுக்கான மொத்த பார்வையாளர்களின் முதல் 20 மதிப்பீடு பெற்ற நிகழ்ச்சிகளில் இத்தொடர் என்பிசி யின் ஒரே ஒரு தொடராக விளங்கியது. ஹீரோஸ் தொடர் பல விருதுகளையும் பரிந்துரைகளையும் பெற்றுள்ளது, அவற்றில் ப்ரைம்டைம் எம்மி விருதுகள், கோல்டன் க்ளோப்ஸ், பீப்பிள்ஸ் சோயிஸ் விருதுகள் மற்றும் பிரிட்டிஷ் அகாடமி டெலிவிசன் விருதுகள் போன்றவை அடங்கும்.
இத்தொடரின் எண்முறை இணையதள விரிவாக்கமாக ஹீரோஸ் 360 எக்ஸ்பீரியன்ஸ் என்ற பெயரில் ஒரு தொடர் துவங்கப்பட்டு, பின்னர் அதன் தலைப்பை ஹீரோஸ் எவெல்யுசன்ஸ் என்று மாற்றியமைத்தனர். இத்தொடரானது ஹீரோஸ் உலகத்தை அலசி இந்தத் தொடரின் தொன்மவியல் உள்நோக்கத்தை மக்களுக்கு வெளிப்படுத்தவே உருவானது. இதர அதிகாரபூர்வமான ஹீரோஸ் ஊடகங்களில் பத்திரிகைகள், செயலாக்கு உருவங்கள், உள்-கட்டு மற்றும் இடைவினை வலைத்தளங்கள், கைபேசி விளையாட்டு, ஒரு குறுநாவல், ஆடை அணிகலன்கள் மற்றும் இதர வணிகச் சரக்குகள் அடங்கும். 2008 ஆம் ஆண்டு குளிர்காலத்தில், என்பிசி டிஜிட்டல் என்டர்டைன்மென்ட் நிறுவனம் கோடைக்காலத்திற்கான இணையதள உள்ளடக்கம் கூடிய தொடர் ஒன்றை வெளியிட்டது, அவற்றில் கூடுதலான அசல் வலைத்தள உள்ளடக்கம், கம்பியில்லா ஐடிவி இடைத்தாக்கம், கைபேசிகளில் பார்ப்பதற்கான வரைப்பட விளக்க புதினங்கள் மற்றும் வெபிசோட்ஸ் போன்றவை அடங்கும்.
தொகுதி 1: தோற்றம்
தொகுதி ஒன்றின் கீழ், கூட்டாக ஜெனெஸிஸ் (தோற்றம்) என்ற தலைப்புடன் முதலாம் சீசனின் தொடர், செப்டம்பர் 25, 2006 அன்று முதல் தொடங்கி மொத்தம் 23 தொடர்நிகழ்வுகள் ஒளிபரப்பானது. இத்தொடரின் ஒளிபரப்பு இருமுறை பிளவு பட்டது; முதல் பிளவு டிசம்பர் 4, 2006 முதல் ஜனவரி 22, 2007 வரையிலும், மற்றொன்று மார்ச் 5 முதல் ஏப்ரல் 23, 2007 வரையிலும் நீடித்தது மற்றும் சீசனின் இறுதிக்காட்சி மே 21, 2007 அன்று ஒளிபரப்பானது. இந்தத்தொகுதியானது காண்பதற்கு சாதாரணமாக இருக்கும் ஒரு மக்கள் குழு, போகப்போக தமது சிறப்புத்திறமைகளை உணர்ந்துகொள்வதாக துவங்குகிறது. இவ்விதம் அடைந்த ஆற்றலை அவர்கள் எவ்வாறு எதிர்கொள்கிறார்கள் மற்றும் இந்த அறிவு அவர்களுடைய அன்றாட தனிப்பட்ட மற்றும் தொழில் வாழ்க்கையில் ஏற்படுத்தும் தாக்கங்களை அதன் நிகழ்வுகள் விளக்குகின்றன. அதே நேரத்தில், பல சாதாரண மக்களும் இவர்களுக்கு இப்படியான ஆற்றல் எங்கிருந்து வந்தது மேலும் அதன் பரிமாணங்கள் என்ன என்பதைப்பற்றியும் ஆராய்ந்து வருகிறார்கள். மொஹிந்தர் சுரேஷ், ஒரு மரபுபியலர், தனது தந்தை, இந்த மாற்றத்திற்குக் காரணமான உயிரிய ஆதாரங்களைப்பற்றி புரிந்துவந்த ஆராய்ச்சியை தொடர்கிறார், மேலும் நோவாஹ் பென்னெட் என்பவர் "தி கம்பெனி" என்று மட்டுமே அறியப்பெற்ற ஒரு இரகசிய நிறுவனத்தின் பிரதிநிதியாக விளங்குகிறார். இக்கதையில் வரும் ஒவ்வொரு பாத்திரமும், தமது புதிதாக கண்டறிந்த திறமைகளை பொறுப்புடன் கட்டுப்படுத்துவது ஒரு புறமிருக்க, தெரிந்தோ, தெரியாமலோ, அவர்களுடைய அதீதமான சக்தியை தமது கட்டுப்பாட்டுக்குள் கொண்டு வர நினைக்கும் கம்பெனியின் சூழ்ச்சி வலையில் சிக்கிக்கொள்வதோடு, நியூ யார்க் நகரத்தில் ஏற்பட இருக்கும் பயங்கரமான வெடிவிபத்தில் இருந்து நகரத்தை அழிவிலிருந்து காப்பாற்றும் பந்தயத்திலும் ஈடுகொடுக்கக்கூடிய வகையில் அமைந்துள்ளது.
தொகுதி 2: தலைமுறைகள்
இரண்டாவது சீசனில் தொகுதி இரண்டு, தலைமுறைகள், என்ற தலைப்பு, [12] செப்டம்பர் 24, 2007 முதல் ஒளிபரப்பானது. கிர்பி பிளாசா என்ற இடத்தில் நடைபெற்ற நிகழ்ச்சிக்கு நான்கு மாதத்திற்குப்பிறகு தொகுதி இரண்டு துவங்குகிறது. தலைமுறைகளின் முதன்மைக் கதை வடிவம் சாந்தி வைரஸ் எனப்படும் வைரசைப்பற்றி (நச்சுநிரல்) கம்பெனி (நிறுவனம்) சூசகமாக நடத்தும் ஆராய்ச்சியை மையமாக கொண்டதாகும். இந்த நிறுவனத்தை நிறுவியவர்கள் இந்த ஆராய்ச்சியை மேற்கொள்கிறார்கள். இதனால் நாளடைவில் அவர்களுடைய அடையாளங்கள் வெளி உலகத்தினருக்கு தெரிந்து விடுகிறது. அந்த வைரசின் (நச்சுநிரல்) காரணமாக பலவகையான வீரியமிக்க வைரஸ் இனங்களும் வெளியானதால் பாதிப்புகள் ஏற்பட்டு அவர்களை மக்களும் அடையாளம் கண்டுகொள்கிறார்கள். இறுதியில் "ஹீரோஸ்" அனைவரும் ஒன்று சேர்ந்து வைரசின் மிகவும் வீரியம் கொண்ட இனத்தினை வெளியிடுவதில் இருந்து தடுத்து விடுகின்றனர் மேலும் இவ்வாறு உலக அளவில் ஒரு மிகப்பெரிய பரவல் தொற்று நோயை அணுகவிடாது தடுக்கின்றனர். சீசன் இரண்டில் மொத்தமாக 11 தொடர்நிகழ்வுகள் அடங்கும்.
தொகுதி 3: வில்லன்மார்கள்
25 தொடர் நிகழ்வுகள் கொண்ட சீசன் மூன்று செப்டம்பர் 22, 2008 முதல் ஒளிபரப்பானது. மேலும் முறையே வில்லன்மார்கள் மற்றும் தப்பியோடியவர்கள் என்ற தலைப்புகளுடன் இந்த சீசனில் தொகுதிகள் மூன்று மற்றும் நான்கு ஒளிபரப்பானது. வில்லன்மார்கள் தொடருக்கான தொடக்கக்காட்சியில் சைலார் அவர் இழந்த சக்தியை திரும்பப்பெறுகிறார், இக்காட்சி தலைமுறைகள் பகுதியின் இறுதிக்காட்சியில் ஒளிபரப்பானது. இந்தப்புதிய தொகுதியில் சில வில்லன்மார்கள்களை காட்சியில் வைப்பதற்காக, இந்த தலைப்பை சூட்டினார்கள் என்று டிம் கிரிங் கூறினார். தொகுதி மூன்று நாதன் பெற்றேல்லி யை கொலை செய்யும் முயற்சியுடன் தொடங்கியது மேலும் அதன் விளைவுகளை சித்தரிக்கிறது. கூடுதாலாக, ஐந்தாவது மட்டத்தைச்சார்ந்த அடைபட்ட பல வில்லன்மார்கள் தப்பித்து ஓடிவிடுவதால், அவர்களை கம்பனி மீண்டும் கைப்பற்ற முயல்கிறது. ஆர்தர் பெற்றேல்லி ஆடாம் மன்றோ வின் நோய் குணப்படுத்தும் சக்தியின் உதவியுடன் தனது தொகுதிக்குரிய சேதமடைந்த நரம்பு நோயில் இருந்து விடுபடுகிறார் மேலும் அதன் விளைவாக அவர் சில வில்லன்மார்களை பணியில் அமர்த்துகிறார் (பிளின்ட் கோர்டன் ஜூனியர்., க்நோக்ஸ், மற்றும் டாப்னே மில்ப்ரூக்) மேலும் அதற்குப்பிறகு மொஹிந்தர் சுரேஷ், நாதன் பெற்றேல்லி, ட்ரேசி ஸ்ட்ராஸ், எல்லே பிஷப், மற்றும் சைலார் போன்றவரும் அவருடைய வலையில் விழுகிறார்கள். மக்களுக்குத் திறமைகளை வழங்கும் ஒரு சூத்திரத்தை உருவாக்கும் நோக்குடன் இவ்வாறு செய்திருந்தாலும், ஆனால் பல முறை தோல்விகள் கண்டு அதற்குப்பின் ஒரு மனிதனுக்குள் அடங்கியிருக்கும் "வினையூக்கியைக்" கண்டறிவது மிகவும் முக்கியமாகும் என்பதை உணர்ந்து கொள்கின்றனர்.
தொகுதி 4: தப்பியோடியவர்கள்
தப்பியோடியவர்கள் என்ற தலைப்பு கொண்ட இத்தொடரின் இரண்டாவது பாகம், நாதன் இதற்கான சூத்திரத்தை கண்டுபிடிப்பதில் அடைந்த தோல்விக்குப்பிறகு நடந்ததை விளக்குகிறது. ப்ரைமாடெக் மற்றும் பைன்ஹெர்ஸ்ட் டின் அழிவிற்குப்பிறகு, ஹீரோஸ் கூட்டத்தினர் தமது இயல்பான வாழ்க்கையைத் தொடர முயல்கிறார்கள் ஆனால் நாதன் திறமைகள் கொண்ட மக்கள் அனைவரையும் தனது கைப்பிடியில் வளைத்துப்போடுகிறான். இதற்கிடையில், சைலார் தனது உண்மையான பெற்றோரை தேடிக்கண்டுபிடிப்பதில் ஈடுபடுகிறான். இந்தத்தடம் முழுவதிலும், ரெபெல், ஹீரோக்களுக்கு வழிகாட்டி வருகிறார், பின்னர் அவர் தான் மைகாஹ் சான்டேர்ஸ் என்பது தெரியவருகிறது. இறுதிக்காட்சியில், ஒரு பயங்கரமான சண்டைக்குப் பிறகு, சைலார் நாதனைக் கொன்று விடுகிறான். சண்டை நடக்கும் பொழுது, பீடர் சைலாரின் உருவம் மாற்றும் திறமையை படியெடுக்கிறான் மற்றும் அதனை பயன்படுத்தி முதன்மை தலைவரைப்போல் மாறுவேடம் பூண்டு, சைலாருக்கு அமைதி அளிக்கும் மருந்தை ஊசி மூலமாக செலுத்துகிறான். மயக்க நிலையில் இருக்கும் சைலாரின் உடல் மற்றும் இறந்த நாதனை வைத்துக்கொண்டு, சைலாரின் மூளையை நாதனுடைய மூளையாக நம்பவைக்கும் படி மாற்றியமைக்க மாட் கட்டளை இடுகிறான், மேலும் சைலாரிடம் இருந்து பெற்றுக்கொண்ட திறமையின் உதவியுடன், நாதனின் மனோபாவம் மற்றும் அவனுடைய நினைவுகள் மற்றும் உருவத்தை சைலாரின் உடலில் மாற்றியமைத்து முழுமையாக இயங்கச்செய்கிறான்.
வலைத்தளத்தொடர்கள்
ஜூலை 14, 2008 அன்று (சீசன் ஒன்று மற்றும் இரண்டு இரண்டிற்கும் இடையில்), முதல் முறையாக ஹீரோஸ் வலைத்தளத்தொடர், கோயிங் போஸ்டல், வெளியானது. வலைத்தளத்தில்-மட்டும் பார்க்கக்கூடிய மூன்று பதிப்புகள் கொண்ட வீடியோக்களில், எகோ தேமில்லே, அற்புதமான சக்தி கொண்ட ஒரு சாதாரண அஞ்சல் அலுவலராக அறிமுகமாகிறார். முதன்மை தொடரை எழுதிய அதே குழுவினர் இந்த மூன்று பாகம் கொண்ட தொடரையும் எழுதி இயக்கியுள்ளனர். நவம்பர் 10, 2008 அன்று (மூன்றாம் சீசனின் போது), இரண்டாவது ஹீரோஸ் வலைத்தளத்தொடரான, டெஸ்டினி (தலைவிதி), வெளியானது. இது ஸ்ப்ரின்ட் நிறுவனத்தினரால் வழங்கப்படும் பல வலைத்தளநிகழ்வுகளின் முதல் தொடராகும். இந்தத்தொடர் நான்கு பாகங்கள் கொண்டதாகும். விசிறிகளால் தேர்வு செய்யப்பட்ட சான்டியாகோ, டெஸ்டினி தொடரில் அறிமுகமாகிறான். சான்டியாகோ தனக்கு புதிதாக கிடைக்கப்பெற்ற ஆற்றல்கள் ஒரு வரமா அல்லது சாபக்கேடா என்று திகைக்கிறார். அவர் தனது புதிய சக்திகளை பெரு நாட்டின், லிமா, நகரத்தெருக்களில் நடந்துசெல்லும் பொழுது, கண்டறிகிறார். டிசம்பர் 15, 2008 அன்று, மூன்றாவது ஹீரோஸ் வலைத்தளத்தொடர், தி ரிக்ருட் (கற்றுக்குட்டி), வெளியானது. தி ரிக்ருட் ரசேல் மில்ஸ், என்ற கடல் மாலுமியை அறிமுகப் படுத்துகிறது, அவர் பைன்ஹீர்ச்ட் என்ற இடத்தில் நடந்த வெடிவிபத்தில் தப்பிப்பிழைத்தவராவார். இது தொகுதி மூன்றின் இறுதியில் நடப்பதாகும். டிசம்பர் 22, 2008 அன்று, நான்காவது ஹீரோஸ் வலைத்தளத்தொடரான, ஹார்ட் க்நோக்ஸ், வெளியானது. ஹார்ட் க்நோக்ஸ் 18 மாதங்களுக்கு முன்னால் நடந்த ஒரு நிகழ்வை சித்தரிக்கிறது, அப்போதே மாட் பார்க்மன் என்பவருக்கு, அவருடைய உள்ளடங்கிய ஆற்றல்கள் வெளிப்படும் முன்னரே, வில்லனான க்நோக்ஸ் என்பவரை தெரிய வருகிறது. அது "வில்லன்மார்கள்" என்ற தொடர்நிகழ்வை அடிப்படையாக கொண்டதாகும், ஆனால் அதற்கான வேளை வராததால் அது இரத்தானது. ஏப்ரல் மாதத்தில், நோவேர் மான் (எங்குமில்லாத மனிதன்) என்ற தொடர் மூன்றாவது சீசன் தொடர் விட்ட இடத்தில் இருந்து துவங்குகிறது, மேலும் அத்தொடர் எரிக் டோயல் என்பவரைப்பற்றியதாகும். செப்டம்பர் 28, 2009 அன்று, ஸ்லோ பேர்ன் (மெதுவாக எரிவது) பல எழுத்தாளர்களின் குழுமம் கொண்ட தொடர் சீசன் 4 தொடருடன் சேர்ந்து ஒளிபரப்பானது. அவற்றில் "சுல்லிவன் ப்ரோஸ். கார்னிவல்" என்ற நிகழ்ச்சியில் திரைக்குப்பின்னால் லிடியா என்ற பாத்திரத்தைப் பின்தொடர்ந்த பொழுது நடந்த நிகழ்வுகளை சித்தரிக்கிறது, மேலும் லிடியாவுக்கு அமந்தா என்ற பெயரில் ஒரு நெருப்பைப் போன்ற மகள் உள்ளார் மேலும் அவள் ஒரு பிரச்சினையில் சிக்கித் தவிப்பதால் அவளுக்கு உதவ முன்வருகிறார்.